CELEX: 62019CA0044
Language: fi
Date: 2020-12-03 00:00:00
Title: Asia C-44/19: Unionin tuomioistuimen tuomio (viides jaosto) 3.12.2020 (ennakkoratkaisupyyntö, jonka on esittänyt Tribunal Superemo – Espanja) – Repsol Petróleo, SA v. Administración General del Estado (Ennakkoratkaisupyyntö – Direktiivi 2003/96/EY – Energiatuotteiden ja sähkön verotus – 21 artiklan 3 kohta – Verotettavan tapahtuman puuttuminen – Energiatuotteiden kulutus lopullisten energiatuotteiden tuottamista varten sen laitoksen alueella, jossa ne on valmistettu, kun tämän kulutuksen yhteydessä syntyy väistämättä myös tuotteita, jotka eivät ole energiatuotteita)

1.2.2021   
            
            
               FI
            
            
               Euroopan unionin virallinen lehti
            
            
               C 35/5
            
         
      Unionin tuomioistuimen tuomio (viides jaosto) 3.12.2020 (ennakkoratkaisupyyntö, jonka on esittänyt Tribunal Superemo – Espanja) – Repsol Petróleo, SA v. Administración General del Estado
      (Asia C-44/19) (1)
      
      (Ennakkoratkaisupyyntö - Direktiivi 2003/96/EY - Energiatuotteiden ja sähkön verotus - 21 artiklan 3 kohta - Verotettavan tapahtuman puuttuminen - Energiatuotteiden kulutus lopullisten energiatuotteiden tuottamista varten sen laitoksen alueella, jossa ne on valmistettu, kun tämän kulutuksen yhteydessä syntyy väistämättä myös tuotteita, jotka eivät ole energiatuotteita)
      (2021/C 35/06)
      Oikeudenkäyntikieli: espanja
      
         Ennakkoratkaisua pyytänyt tuomioistuin
      
      Tribunal Supremo
      
         Pääasian asianosaiset
      
      
         Kantaja: Repsol Petróleo, SA
      
         Vastaaja: Administración General del Estado
      
         Tuomiolauselma
      
      Energiatuotteiden ja sähkön verotusta koskevan yhteisön kehyksen uudistamisesta 27.10.2003 annetun neuvoston direktiivin 2003/96/EY 21 artiklan 3 kohdan ensimmäistä virkettä on tulkittava siten, että silloin kun laitos, joka tuottaa lämmitys- tai moottoripolttoaineina käytettäviksi tarkoitettuja energiatuotteita, kuluttaa itse tuottamiaan energiatuotteita ja saa tässä prosessissa väistämättä myös tuotteita, jotka eivät ole energiatuotteita ja joiden taloudellista arvoa käytetään hyväksi, se osa kulutuksesta, joka johtaa tällaisten muiden kuin energiatuotteiden syntymiseen, ei kuulu tässä säännöksessä energiatuotteista kannettavan veron verotettavan tapahtuman osalta säädetyn poikkeuksen soveltamisalaan.
      
         (1)  EUVL C 155, 6.5.2019.